Granda akcipitrokukolo

La Granda akcipitrokukolo, Hierococcyx sparverioides, estas mezgranda membro de la familio de Kukoledoj. Ĝi havas ampleksan reproduktan distribuadon el moderklimata Azio laŭlonge de Himalajo etende ĝis Orienta Azio. Multaj populacioj vintrumas pli suden. Ili estas konataj pro siaj laŭtaj kaj ripetataj krioj, kiuj similas al tiuj de la akcipitro-kukolo, sed ne altiĝas kresĉende. Ili ankaŭ estas iom pli grandaj kaj plenkreskuloj facile distingeblas de la pli malgranda akcipitro-kukolo per la nigra makulo sur la mentono. Ili estas nestoparazitoj de turdoj kaj ridturdoj.

 Distribuado 
Ĝi troviĝas en Bangladeŝo, Butano, Kamboĝo, Ĉinio, Barato, Indonezio, Laoso, Malajzio, Birmo, Nepalo, Pakistano, Filipinoj, Singapuro, Tajvano, Tajlando, kaj Vjetnamio. Ĝi troviĝas ankaŭ kiel vaganto en Kristnaskinsulo.McAllan, I.A.W., James, D.J. 2008 Large Hawk-Cuckoo Hierococcyx sparverioides on Christmas Island. Australian Field Ornithology 25 (1):31–35 La iama subspecio H. s. bocki de la Malaja Duoninsulo, Sumatro kaj Borneo estas kutime konsiderata aparta specio, nome Malhela akcipitrokukolo.Payne, Robert B. (2005) The Cuckoos, Oxford University Press.

 Habitatoj 
Ĝiaj naturaj vivejoj estas moderklimataj arbaroj kaj subtropikaj aŭ tropikaj manglejoj.

 Kutimaro 
Ili vokas somere kaj la vokado daŭras longe post krepusko. En siaj vintraj teritorioj, ili estas silentemaj.

Kiel multaj aliaj kukoloj, ĉi tiu specio estas nestoparazito. Multaj ridturdoj (ekzemple Pterorhinus sannio) kapablas detekti la ovojn de la kukolo kaj forigi ilin. La kukoloj demetas ovojn, kiuj imitas tiujn de siaj gastigantoj.

 Referencoj 

Kategorio:Nestoparazitoj
Kategorio:Kukoledoj
Kategorio:Orientalisa faŭno
Kategorio:Birdoj de Indonezio
Kategorio:Birdoj de Azio